പണക്കിഴി വിവാദത്തില് അവിശ്വാസത്തിനൊരുങ്ങി പ്രതിപക്ഷം തൃക്കാക്കര: പണക്കിഴി വിവാദത്തില്പ്പെട്ട തൃക്കാക്കര നഗരസഭ ചെയര്പേഴ്സന് അജിത തങ്കപ്പനെതിരെ എല്.ഡി.എഫിന്റെ നേതൃത്വത്തില് അവിശ്വാസ പ്രമേയത്തിന് ഇന്ന് നോട്ടീസ് നല്കും. സ്വതന്ത്ര കൗണ്സിലര് ഉള്പ്പടെ 18 പേര് ഒപ്പിട്ടാണ് റീജിയണല് ജോയിന്റ് ഡയറക്ടര് മുമ്ബാകെ നോട്ടീസ് നല്കുന്നത്. നഗരസഭ പ്രതിപക്ഷ നേതാവ് എം.കെ ചന്ദ്ര ബാബുവാണ് അവതാരകന്,എം.ജെ ഡിക്സനാണ് അനുവാദകനായാണ് നോട്ടീസ് നല്കുന്നത്.ഇതോടെ ആഴ്ചകളായി എല്ഡിഎഫിനെ നേതൃത്വത്തില് നഗരസഭ കവാടത്തില് നടത്തിവന്ന സമരം ഇന്ന് അവസാനിപ്പിക്കുകയാണ്. നഗരസഭയില് ആകെ നാല്പത്തി മൂന്ന് വാര്ഡുകളാണുള്ളത്. നാല് സ്വതന്ത്രന്മാര് ഉള്പ്പെടെ യു.ഡി.എഫ് 25 പേരുടെ പിന്തുണയോടെയാണ് ഭരിക്കുന്നത്. ഇപ്പോള് എല്.ഡി.എഫിനെ പിന്തുണയ്ക്കുന്ന പി.സി. മനൂപ് മുനിസിപ്പല് ചെയര്പേഴ്സന് തിരഞ്ഞെടുപ്പില് യു.ഡി.എഫ് പക്ഷത്തായിരുന്നു. ഭരണം ഒമ്ബതുമാസം പിന്നിടുമ്ബോള് കാര്യമായ വികസന പദ്ധതികള് ഒന്നും നടപ്പിലാക്കുവാന് സാധിച്ചിട്ടില്ലെന്ന ആക്ഷേപം ശക്തമാണ്. വിവാദങ്ങള്ക്കാകട്ടെ ഒരുപഞ്ഞവുമില്ല. പണക്കിഴി വിവാദത്തില് ചെയര്പേഴ്സന്റെ രാജി ആവശ്യപ്പെട്ട് കോണ്ഗ്രസിലെ ഒരു വിഭാഗം കൗണ്സിലര്മാര് രംഗത്ത് വന്നതും ഭരണനേതൃത്വത്തിന് തലവേദനയായിരിക്കുകയാണ് .തൃക്കാക്കരയിലെ കോണ്ഗ്രസ് കൗണ്സിലര്മാര്ക്കിടയിലേ പ്രശ്നങ്ങള് തീര്ക്കാന് പി.ടി. തോമസ് എം.എല്.എ, ഡി.സി.സി പ്രസിഡന്റ് മുഹമ്മദ് ഷിയാസ് എന്നിവരുടെ നേതൃത്വത്തില് ചര്ച്ച നടത്തിയെങ്കിലും പ്രശ്നങ്ങള് തുടരുകയാണ്. അവിശ്വാസത്തില് യു.ഡി.എഫിനെ പിന്തുണക്കുന്ന സ്വതന്ത്രന്മാരുടെ നിലപാടും ഏറെ നിര്ണായകമാണ്. വിവാദങ്ങളില് കുരുങ്ങി ഭരണം തൃക്കാക്കരയില് അജിത തങ്കപ്പന്റെ നേതൃത്വത്തില് പുതിയ ഭരണസമിതി അധികാരത്തിലെത്തി ഒമ്ബതുമാസം പിന്നിടുമ്ബോള് ഒട്ടേറെ വിവാദങ്ങളാണ് ഉയര്ന്നുവന്നത്. തെരുവ് നായ്ക്കളെ വിഷം നല്കി കൊന്ന് കുഴിച്ച് മൂടിയ സംഭവം സംസ്ഥാനത്താകെ ചര്ച്ചചെയ്യപ്പെട്ടതാണ്. ഈ കേസില് ചെയര്പേഴ്സന് അടക്കമുള്ളവരുടെ മൊഴിയെടുക്കാന് പൊലീസ് ഒരുങ്ങുകയാണ്. നഗരസഭയില് നടന്ന 24 താത്കാലിക നിയമനങ്ങള്, അങ്കണവാടി ടീച്ചര് നിയമനം, ആശാവര്ക്കര്മാര്ക്ക് ഓണപ്പുടവ നല്കിയതിലെ വിവാദം, എന്ജിനിയറിംഗ് വിഭാഗത്തിലെ ഓവര്സിയര്മാരെ കൗണ്സിലര്മാര് അറിയാതെ മാറ്റിയതുമായി ബന്ധപ്പെട്ട വിവാദം, ഒടുവില് ഓണത്തിന് കൗണ്സിലര്മാര്ക്ക് 10,000 രൂപവീതം നല്കിയതുമായി ബന്ധപ്പെട്ടുയര്ന്ന വിവാദവും ആകെ വാര്ഡ് നാല്പത്തി മൂന്ന് കക്ഷിനില കോണ്ഗ്രസ് 16 മുസ്ലിംലീഗ് 05 സി.പി.എം 15 സി.പി.ഐ 02 സ്വതന്ത്രര് 05